CELEX: 32005D0009
Language: hr
Date: 2004-12-29 00:00:00
Title: 2005/9/EZ: Odluka Komisije od 29. prosinca 2004. o zajedničkom stajalištu Zajednice o Odluci Zajedničkog odbora za poljoprivredu o izmjeni točke (B) alineje 9. Dodatka 1. Prilogu 7. Sporazuma između Europske zajednice i Švicarske Konfederacije o trgovini poljoprivrednim proizvodima

11/Sv. 115
            
            
               HR
            
            
               Službeni list Europske unije
            
            
               262
            
         32005D0009
   
               L 004/12
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 29. prosinca 2004.
   o zajedničkom stajalištu Zajednice o Odluci Zajedničkog odbora za poljoprivredu o izmjeni točke (B) alineje 9. Dodatka 1. Prilogu 7. Sporazuma između Europske zajednice i Švicarske Konfederacije o trgovini poljoprivrednim proizvodima
   (2005/9/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku 2002/309/EZ, Euratom Vijeća i Komisije o Sporazumu o znanstvenoj i tehnološkoj suradnji, od 4. travnja 2002. o sklapanju sedam Sporazuma sa Švicarskom Konfederacijom (1), posebno Sporazumom o trgovini poljoprivrednim proizvodima (2), a posebno njezinu četvrtu alineju članka 5. stavka 2.,
   budući da:
   
               (1)
            
            
               Sporazum između Europske zajednice i Švicarske Konfederacije o trgovini poljoprivrednim proizvodima (dalje u tekstu Sporazum o poljoprivredi) stupio je na snagu 1. lipnja 2002.
            
         
               (2)
            
            
               Člankom 6. Sporazuma o poljoprivredi osniva se Zajednički odbor za poljoprivredu koji treba biti nadležan za upravljanje Sporazumom i njegovim pravilnim djelovanjem.
            
         
               (3)
            
            
               U skladu s člankom 6. stavcima 4. i 7. Sporazuma o poljoprivredi, Zajednički odbor za poljoprivredu (dalje u tekstu Zajednički odbor) usvojio je 21. listopada 2003. svoj Poslovnik (3) i osnovao radne skupine potrebne za upravljanje prilozima Sporazumu o poljoprivredi (4). Radna skupina za „proizvode iz sektora vina” sastala se kako bi istražila pitanja koja se odnose na Prilog 7. i njegovu provedbu, u skladu s člankom 27. stavkom 1. Priloga 7. Sporazumu, i iznijela prijedloge Zajedničkom odboru s obzirom na prilagođavanje dodataka Prilogu 7., u skladu s člankom 27. stavkom 2. Priloga 7. Sporazumu. Članak 11. Sporazuma predviđa da Zajednički odbor može odlučiti izmijeniti Priloge 1. i 2. i dodatke drugim prilozima Sporazumu.
            
         
               (4)
            
            
               Zajednica mora odlučiti o stajalištu koje Komisija treba usvojiti u Zajedničkom odboru u vezi s izmjenama Dodataka.
            
         
               (5)
            
            
               Komisija je nadležna za usvajanje zajedničkog stajališta o izmjeni Dodataka Prilogu 7.
            
         
               (6)
            
            
               Mjere koje propisuje ova Odluka u skladu su s mišljenjem Upravljačkog odbora za vino,
            
         ODLUČUJE:
   Članak 1.
   Zajedničko stajalište koje treba usvojiti Komisija u Zajedničkom odboru za poljoprivredu koji je osnovan na temelju članka 6. Sporazuma između Europske zajednice i Švicarske Konfederacije o trgovini poljoprivrednim proizvodima temelji se na nacrtu Odluke Zajedničkog odbora, koji se prilaže ovoj Odluci.
   Članak 2.
   Ovime se u ime Zajednice ovlašćuje voditelj delegacije Zajednice u Zajedničkom odboru za poljoprivredu za usvajanje Odluke. Za pitanja koja su u nadležnosti Opće uprave za poljoprivredu, ovo se ovlaštenje također primjenjuje na načelnika odjela koji je odgovoran za bilateralne odnose sa Švicarskom.
   
      Sastavljeno u Bruxellesu 29. prosinca 2004.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 114, 30.4.2002., str. 1.
   
      (2)  SL L 114, 30.4.2002., str. 132. Sporazum kako je zadnje izmijenjen Odlukom br. 1/2004 Zajedničkog veterinarskog odbora koji je osnovan na temelju Sporazuma između Europske zajednice i Švicarske Konfederacije o trgovini poljoprivrednim proizvodima (SL L 160, 30.4.2004., str. 116., ispravak u SL L 212, 12.6.2004., str. 72.).
   
      (3)  Zajedničko stajalište Vijeća od 21. srpnja 2003., Odluka Zajedničkog odbora br. 1/2003 od 21. listopada 2003. o usvajanju Poslovnika (SL L 303, 21.11.2003., str. 24.).
   
      (4)  Zajedničko stajalište Vijeća od 21. srpnja 2003.; Odluka Zajedničkog odbora br. 2/2003 od 21. listopada 2003. o osnivanju radnih skupina i usvajanju opisa poslova za te skupine (SL L 303, 21.11.2003., str. 27.).
   PRILOG
   
      Prijedlog
      ODLUKE br. … ZAJEDNIČKOG ODBORA ZA POLJOPRIVREDU OSNOVANOG NA TEMELJU SPORAZUMA IZMEĐU EUROPSKE ZAJEDNICE I ŠVICARSKE KONFEDERACIJE O TRGOVINI POLJOPRIVREDNIM PROIZVODIMA
      od …
      u vezi s točkom (B) alinejom 9. Dodatka 1. Prilogu 7.
      (…/…/…)
      ZAJEDNIČKI ODBOR,
      uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 11.,
      budući da:
      
                  (1)
               
               
                  Ovaj je Sporazum stupio na snagu 1. lipnja 2002.
               
            
                  (2)
               
               
                  Prilog 7. usmjeren je na unapređivanje trgovine proizvodima iz sektora vina između stranaka.
               
            
                  (3)
               
               
                  Na temelju članka 27. stavka 1. Priloga 7., radna skupina razmatra svako pitanje koje može proizaći u vezi s provedbom Priloga 7. i, na temelju članka 27. stavka 2. Priloga 7., može posebno davati prijedloge Odboru u vezi s prilagodbom i ažuriranjem dodataka Prilogu 7.
               
            
                  (4)
               
               
                  Točka (B) alineja 9. Dodatka 1. Prilogu 7. utvrđuje prateći dokument za vina uvezena iz Švicarske u skladu s točkom (B) alinejom 9. Dodatka 1. izvornoj verziji Sporazuma,
               
            ODLUČIO JE:
      Članak 1.
      Zamjenjuje se točka (B) alineja 9. tekstom koji je sadržan u Prilogu ovoj Odluci.
      Članak 2.
      Ova se Odluka primjenjuje od 1. listopada 2004.
      
         Sastavljeno u Bruxellesu …
         
            
               Za Zajednički odbor za poljoprivredu
            
            
               Predsjednik
            
            Aldo LONGO
         
         
            
               Voditelj švicarske delegacije
            
            …
         
      
   
   
      PRILOG
      
                  „9.
               
               
                  Sav uvoz u Zajednicu proizvoda iz sektora vina s podrijetlom iz Švicarske podliježe predočavanju niže navedenog pratećeg dokumenta. Prateći dokument zamjenjuje dokument VI. 1., kako je navedeno u Uredbi Komisije (EZ) br. 883/2001 od 24. travnja 2001. o utvrđivanju detaljnih pravila za provedbu Uredbe Vijeća (EZ) br. 1493/1999 u pogledu trgovine proizvodima iz sektora vina (1) s trećim zemljama
               
            
         Prateći dokument
          (2)
         za prijevoz vinskih proizvoda iz Švicarske
          (3)
      
      
         
   
   
      (1)  SL L 128, 10.5.2001., str. 1.
   
      (2)  U skladu s točkom (B) alinejom 9. Dodatka 1. Prilogu 7. Sporazuma od 21. lipnja 1999. između Europske zajednice i Švicarske Konfederacije o trgovini poljoprivrednim proizvodima.
   
      (3)  Područje na kojem se uzgaja vino na koji se ovaj dokument poziva je državno područje Švicarske Konfederacije.”